2017 оны 02 сарын 17 Дугаар 0/1 Улаанбаатар хот

**“Дархан хөвөн” ХК-ийн хувьцаа эзэмшигчдийн**

**ээлжит хурлыг хуралдуулах тухай**

Компаний тухай хуулийн 59,4 дүгээр зүйл, СЗХ-ны хувьцаат компаний хувьцаа эзэмшигчдийн хурлын зар хүргэх, хяналт тавих журам болон “Дархан хөвөн” ХК-ний ТУЗ-ийн хурлаас хувьцаа эзэмшигчдийн ээлжит хурал зарлан хуралдуулах тухай хэлэлцэж гишүүдийн саналыг тус тус үндэслэн ТОГТООХ НЬ:

1. “Дархан хөвөн” ХК-ийн Хувьцаа эзэмшигчдийн ээлжит хурлыг 2017 оны 04 дугаар сарын 03-ний өдрийн 11 цагт Баянгол дүүрэг 11-р хороо Ард аюушийн өргөн чөлөө Очир хороолол оффисийн 2 давхарт EDUWORLD боловсролын төвийн хурлын байранд зарлан хуралдуулсугай.
2. Хувьцаа эзэмшигчдийн ээлжит хурлаар дараах асуудлуудыг хэлэлцүүлэхээр оруулсугай.

Хурлаар хэлэлцэх асуудлууд

* 2017 оны ажлын төлөвлөгөөг хэлэлцэж батлах
* Үйлдвэрийн үйл ажиллагааг сэргээн ажиллуулах бизнес төслийг танилцуулж зээл авах талаар хэлэлцэж батлах
* Гүйцэтгэх удирдлагын дотоод зохион байгуулалтыг батлах
* Компаний тухай хуулийн 62.1.3-д заасны дагуу ТУЗ-ийн гишүүдийн цалин урамшуулалыг батлах
* Ноогдол ашиг тараах эсэх

1. Компанийн хувьцаа эзэмшигчдийн ээлжит хуралд оролцох хувьцаа эзэмшигчдийн нэрсийн жагсаалт гаргах бүртгэлийн өдрийг 2017 оны 03 дүгээр сарын 10-ны өдрөөр тогтоосугай.
2. “Хувьцаа эзэмшигчдийн ээлжит хурлын зар”-ыг Хавсралт №1-ийн дагуу баталж, мэдээг Монголын Хөрөнгийн Биржийн цахим хуудас, өдөр тутмын сонин, орон даяар нэвтрүүлгээ түгээдэг радио, телевизээр дамжуулан 2017 оны 02 дугаар сарын 22 -ны өдөр нийтэд мэдээлэх, мөн уг зарын давталтыг 2017 оны 03 дугаар сарын 07-ны өдөр анх мэдээлсний дагуу дахин нийтэд мэдээлэхийг хурал зохион байгуулах комиссын дарга /О. Энхцогт/ -д даалгасугай.
3. Компанийн хувьцаа эзэмшигчдийн ээлжит хурлын дэгийг Хавсралт №2–ийн дагуу баталсугай.
4. Компанийн хувьцаа эзэмшигчдийн ээлжит хуралд оролцох эрх бүхий хувьцаа эзэмшигчдийн танилцаж болох бичиг баримтын жагсаалтыг Хавсралт№3-аар баталсугай.
5. Компанийн хувьцаа эзэмшигчдийн ээлжит хуралд оролцох эрх бүхий хувьцаа эзэмшигчдээс хэлэлцэх асуудлаар санал авах саналын хуудасны загварыг Хавсралт №4-өөр баталсугай.
6. Гүйцэтгэх удирдлагын дотоод зохтон байгуулалтыг Хавсралт № 5 –аар баталсугай
7. Компанийн ээлжит хурлаар хэлэлцүүлэх асуудлаар санал авах хуудсыг хүлээн авах эцсийн хугацааг 2017 оны 04 дүгээр сарын 03-ний өдрийн 10 цагаар тасалбар болгон тогтоосугай.
8. Хувьцаа эзэмшигчдийн ээлжит хурлыг зохион байгуулах комиссын даргаар О. Энхцогт гишүүдээр С. Мягмарсүрэн, Д. Даваасамбуу нарыг тус тус томилсугай.
9. Хувьцаа эзэмшигчдийн ээлжит хурлыг удирдах хурлын даргаар Б. Ганчимэг тооллогын комиссын даргаар Б. Өлзийсайхан гишүүдээр Э. Алтансүх, С. Дулам нарыг тус тус томилсугай.

Төлөөлөн Удирдах Зөвлөлийн

Дарга ............................../Б. Ганчимэг/